SCB ผนึก “SCBLIFE” เปิดตัวประกันใหม่
SCB ผนึก "SCBLIFE" เปิดตัวประกันใหม่ “SCB Multi Care Multi Claims เคลมคุ้มกลุ่มโรคร้าย”
21 ม.ค. 2563

ธนาคารไทยพาณิชย์ จำกัด (มหาชน) หรือ SCB จับมือ บริษัท ไทยพาณิชย์ประกันชีวิต จำกัด (มหาชน) หรือ SCBLIFE บริษัทในเครือกลุ่มเอฟดับบลิวดี เปิดตัว “SCB Multi Care Multi Claims เคลมคุ้มกลุ่มโรคร้าย” ผลิตภัณฑ์ประกันตัวแรกหลังจากประกาศความร่วมมือระหว่างธนาคารไทยพาณิชย์ และกลุ่มเอฟดับบลิวดี ชูจุดเด่นประกันรูปแบบใหม่ “ประกันคิด เผื่อเพื่อคนคิดเยอะ” ออกแบบผลิตภัณฑ์เจาะอินไซด์ลูกค้าเพื่อตอบโจทย์ความต้องการ
โดย “คิดเผื่อ” ให้ลูกค้าได้รับมือและเตรียมตัวสำหรับการเจ็บป่วยด้วยโรคร้ายแรงที่อาจเกิดขึ้น ขณะที่ “คิดเยอะ” หากลูกค้าไม่ได้เจ็บป่วยด้วยโรคร้ายแรงจนครบสัญญา ลูกค้าจะได้รับเบี้ยฯ ที่จ่ายมาทั้งหมด เชื่อจุดแข็งช่องทางธนาคารไทยพาณิชย์ที่มีอยู่ทั่วประเทศเสริมประสิทธิภาพการขายประกันชีวิตให้เข้าถึงลูกค้าได้อย่างทั่วถึง พร้อมรุกเจาะลูกค้ามากขึ้น ดึงกลยุทธ์ storytelling เล่าเรื่องประกันให้เข้าใจง่าย มุ่งสร้างประสบการณ์ที่ดีให้ลูกค้า และเป็นบริษัทประกันชีวิตชั้นนำในเอเชียที่เปลี่ยนมุมมองของผู้คนที่มีต่อการประกันชีวิต